Fjellkråkefot

Fjellkråkefot (latin: Lycopodium annotinum ssp alpestre) er en plante i kråkefotslekten av kråkefotfamilien. Den er en underart av arten stri kråkefot (Lycopodium annotinum), som den likner mye på. Hovedforskjellen er at fjellkråkefot har opprette blader som er tettere og peker rett opp langs stilken, og sporeakset er mer bustete og ikke så glatt.

Fjellkråkefot blir 5–15 cm høy, og blomstrer på ulike tidspunkt fra juni til september. Den liker mager, kjølig grunn i fjellet, i lynghei og fjellbjørkeskog, langs bekker, hogstfelt eller langs myr.Lennart Stenberg (red), Steinar Moen (norsk red), Gyldendals store nordiske Flora, 2003 (Oslo 2007), side 34.

De mørkegrønne greinene har antydninger til årsskudd og er tydelig leddet. Sporeakset er gulbrunt og inntil 2 cm langt, det likner mye på sporeakset hos strikråkefot.

Fjellkråkefot vokser i fjellet i Norden og i Alpene. I Norge finner vi den i fjelltraktene langs en linje nord for Løten, Nore og Uvdal, Tinn, Valle og Sirdal. I Folldal går den opp til 1.600 moh. I Nord-Norge går den helt ned til kysten.

 Referanser 

 Eksterne lenker 


Kategori:Kråkefotfamilien